A BIZOTTSÁG 1636/2006/EK RENDELETE
(2006. november 6.)
a nyers gyémántok nemzetközi kereskedelmében a kimberleyi folyamat tanúsítási rendszere végrehajtásáról szóló 2368/2002/EK tanácsi rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a nyers gyémántok nemzetközi kereskedelmében a kimberleyi folyamat tanúsítási rendszere végrehajtásáról szóló 2368/2002/EK tanácsi rendeletre (1) és különösen annak 20. cikkére,
mivel:
(1)
A 2368/2002/EK rendelet 20. cikke rendelkezik a kimberleyi folyamat tanúsítási rendszerében résztvevőknek a II. mellékletben található jegyzéke módosításáról.
(2)
A kimberleyi folyamat tanúsítási rendszerének elnöke 2006. október 20-i elnöki értesítésében határozott arról, hogy 2006. október 20-ától hozzáadják Bangladest a résztvevők listájához.
(3)
Bulgária értesítette az Európai Közösséget, hogy a kimberleyi folyamat tanúsítási rendszerének végrehajtásért felelős illetékes hatóságként a Pénzügyminisztériumot jelölték ki.
(4)
A II. mellékletet ennek megfelelően módosítani kell,
ELFOGADTA EZT A RENDELETET:
1. cikk
A 2368/2002/EK rendelet II. melléklete helyébe e rendelet melléklete lép.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2006. október 20-tól kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. november 6-án.